
Caput  1. 

De  Nutrimentis. 

§.  1.  IVutrimenta  immediate  pro  vita  sustentanda  necessaria 
esse,  plenamque  eorum  subtractionem  mortem  serius  ociusve 
inducere , nemini  non  notum ; quare , quae  in  seligendis  nu- 
trimentis observanda  sunt , hic  locorum  sola  perlustranda 
restant. 

§.  2.  Homo  inter  reliqua  animalia  excellit  et  eo,  quod 
non  unico  alimentorum  generi  adstrictus,  verum  illi  inter 
plura  ac  varia  seligendi  eoncessa  sit  facultas.  Ingens  tamen 
alimentorum  numerus  magnaque  inter  illa  diversitas  iam  anti- 
quos naturae  scrutatores  eo  perduxit,  ut  illa  in  duas  divide- 
rent classes,  quarum  una  nutrimenta  ex  regno  animali,  altera 
illa  ex  regno  vegetabili  coprehenderet. 

§.  3.  Alimenta  regni  animalis  in  genere  plus  nutriunt, 
quam  illa  vegetabilis,  exceptis  mucilaginosis ; farinosis,  sac- 
charum  majori  quantitate  gerentibus,  id  tamen  incommodi 
habentibus,  quod  acidam  fermentat ionem  lubenter  subeant, 
Optime  sanitati  prospicimus  victu  ex  utroque  regno  petito. 
Etenim  experientia  teste  constat,  victum  aut  vegetabilem 
aut  animalem  merum  diutius  continuatum  sanitati  obesse ; ^ 
illum  organorum  digerentium  relaxationem,  acidum,  flatu- 
lentiam, pituitam  et  inde  mala  dependentia;  hunc  scorbuti- 
cam diathesim  humorumque  corruptionem  generare  , mixtum 
autem  malis  ex  singulo  scaturientibus  occurrere. 

§.  4.  Quod  singulas  alimentorum  species  attinet,  mo- 
nendum, ut  crebrior  fiat  alternatio,  utpote  unus  idemque 
cibus  longius  continuatus  nauseam  inducens  valetudinem  oflen- 

dit.  Sunt  autem  substantiae,  quae  quin  recensita  proferant 
incommoda,  per  logius  feruntur  tempus,  id  quod  potissimum 
de  pane  valet.  Quodsi  mihi  quis  objiceret,  homines  sat  longo 
tempore  uno  eodemque  nutrimento  absque  ulla  sanitatis  turba 
usos  fuisse  , huic  ego ! — nulla  regula  sine  exceptione.  — ^ 
Graviores  corporis  labores,  motusque  in  aere  libero  crebrior, 
duriores  tenacioresque  sibigunt  cibos  . vita  autem  sedentaria 
teneriores  digestu  faciliores  exigit.  — Illud  rustici,  hoc  lite- 
rati  testantur. 

§.  5.  Mammalia  nullo  morbo  detenta  in  aere  libero  de- 
gentia, nec  in  stabulis  saginata,  perfectum  corporis  incre- 
mentum nacta , optimam  largiuntur  hominibus  carnem  ; in  hac 
enim  partes  constituentes  nimirum  libra , albumen , osmazo- 
mum , gelatina  atque  pinguedo  ea  ratione  conjunguntur,  ut 
nulla  nimium  in  modum  exsuperat;  qualitas  haec  per  diver- 
sum praeparandi  et  asservandi  modum  varie  varieque  modi- 
ficatur. 

• §.  6.  Diversitatem  praeparationis  summum  in  dignitatem 

carnis  exerere  influxum , extra  omne  collocatum  reor  du- 
bium. Maxime  laudanda  caro  assata  et  torrefacta ; in  bis 
enim  partes  nutrientes  maxime  retinentur ; caro  per  repetitam 
adfusionem  juris  in  superficie' acquirit  crustulam,  qua  impe- 
ditur, quominus  humores  nutriticii  effugiant,  atque  in  vapo- 
res dispareant.  — Coctio  reddit  fibram  quidpiam  molliorem, 
magis  resolubilem , et  hinc  eupeptam ; in  hunc  finem  caro 
cum  aqua  flammae  adponitur , et  modica  salis  culinaris  et 
herbarum  subaromaticarum  additamento  conditur ; sub  hac 
coctione  aqua  in  jusculum  mutatur , quod  cuncta  elementa 
nutrientia  et  excitantia  in  se  continet,  quae  caro  ipsa  sub 
hac  praeparatione  perdidit  quippe  i gelatinam,  osniazomum, 
pinguedinem  variosque  sales  ; albumen  sub  forma  spumae  sur- 
sum ascendentis  deponitur. 

§.  7.  Jusculum  qua  nutrimentum  sane  summe  nutriens, 
roborans  et  ob  cohaesionis  modum  jam  ipsum  eupepfus  con- 
sideratur ; hinc  juscula  concentrata  vel  nimis  larga  in  genere 

junioribus , plelhoricia  aut  polyblennicis  individuis  minus  con- 
ducunt. Celebralissiiiius  iam  Boerhave  erroneam  vituperat 
illorum  opinionem,  qui  juribus  concentratissimis , et  gelatinis 
debili  stomacho  succurrere  student , quum  illae  dapes  a iusla 
duntaxat  vi  digestrice  subigantur  , et  hac  defficienle  in  me- 
rum gluten  mutentur. 

§.  8.  Modificatur  porro  qualitas  carnis  per  methodum 
praeparandi,  sic  dictam  emollitionem  in  proprio  vapore 

sub  hac  operatione  vapor  calidissimus  fibras  intime 
penetrat , cohaesionem  imminuit ; quin  succus  proprius  sub- 
trahatur, et  quin  caro  dura  evadat;  partes  nutrientes  hac 
ratione  quidem  solutae,  ast  non  extractae  in  carne  concen- 
tratae  retinentur , quapropter  caro  in' vapore  cocta  magis  nu- 
trit ac  consueto  modo  parata. 

§.  9.  Quod  vero  asservationis  modum  attinet,  hic  ae- 
quali ratione  summum  in  carnis  qualitatem  exercet  influxum^: 
caro  sale  culinari  et  nitro,  aceto  per  aliquod  tempus  tractata, 
postmodum  siccata , dum  in  aere  perflante  suspenditur , vel 
dum  fumo  induratur , succo  fere  omni  orbatur,  et  sola  fibrina 
tenaciore  instructa  remanet;  carnem  tali  modo  siccatam  pa- 
rum succi  nutrientis  suppeditare  , quid  quod  et  irritantem  in- 
duere qualitatem  sponte  sua  elucet. 

§.  10.  Inter  animalium  domesticorum  carnem  praecipuum 
locum  sibi  vindicat  caro  bubula,  summe  nutriens,  facilisque 
digestu;  earo  taurina  hircinum  fere  saporem  praebet  et  te- 
nacitate inamoena  deprehenditur;  caro  vaccina  parum  acr 
stimatur,  eo  minus  vaccarum  illarum,  quae  iam  plures  vitu- 
lus edidere;  caro  vitulina,  quae  imprimis  ex  fibra  tenera  ^ 
gelatina  facile  separanda , albumine  pro  aetate  plus  minus  tcr 
nui,  muco  in  recens  natis  nimium  aucto  tandem  ex  pinguedine 
consistit,  haec  quidem  parum  nutrit,  ast  ventriculo  coniissa 
facile  subigitur  ; caro  agnina  , haec  quidem  levis  et  tenera , 
parum  tamen  nutriens,  et  ob  pinguedinem  facile  coagulahir 
lem  subviscosam,  digestioni  non  bene  submittitur;  quam  oh 
yein  nonnisi  rite  condita  et  assata,  aptum  alimentum  vocari 

potest ; caro  vervecina  ob  iibrarum  tenacitatem , et  majorem 
pinguedinis  molem  in  coagulum  adeo  prona , facile  ventricu- 
lum obruit ; caro  arietina  ob  saporem  hircinum  inamoenum 
tenacitatem  fibrae  omnem  fere  vetat  usum;  maxime  consen- 
tanea et  laudabilis  est  caro  caprae  junioris  per  unum  duosve 
menses  lacte  materno  nutritae,  utpote  excellens  fibra  mol- 
liori et  gelatina  nutriente  odorisque  ingrati  defectu;  adultior 
tamen  jam  habet  carnem  densam,  pravo  succo  scatentem, 
quare  mensis  non  apponitur  , eo  minus  deterrimi  hirci 
gcitbocf)  caro.  Aeque  minus  quadrat  caro  suillina  fortiorem 
digestionis  apparatum  exposcens  variisque  malis , uti  transpi- 
rationis  suppressioni , pituitae  impetiginibusque  generandis 
favens , quare  etiam  eius  usum  sapiens  Moses  Hebraeis  inter- 
dixerat. Caro  vero  porcelli  lactei  (9Jiitd)ferfeO  et  porcelli 
delici  (©pattferfeO  est  fibrina  admodum  tenera  plus  gela- 
tinae  minusque  pinguedinis  ac  adultorum  instructa,  quam  ob 
rem  pro  cibo  suavi  et  pro  digestioni  apta  habenda  sit  censeo 

§.  11.  Caro  ferina  fibrarum  tenacitate,  et  larga  gela- 
tina excellens,  nutrimentum  ventriculo  etiam  debiliori  acco- 
inodatumque  praebet;  avium  juniorum  caro  tenera,  sapida  et 
gulae  et  ventriculo  blandiens  large  nutrit.  Inferioris  notae 
carnem  aquaticae , multo  praestantiorem  praebent  sylvas  ter- 
rasque incolentes  aves, 

§.  12.  Multum  de  virtute  piscium  inter  medicos  disputa- 
tum , jamque  iis  adhuc  sub  judice  est.  — Quare  in  genere  de 
noxia  eorum  qualitate  relata  sunt , merito  nunc  ad  fabulas 
pertinent.  In  fluminibus  puris  supra  solum  arenosum  degentes 
praeferendi  sunt  iis  ex  paludosis  stagnis  venientibus;  gaudent 
carne  tenera,  faclleque  digestu;  qua  destituuntur  maritimi, 
palato  licet  magis  arridentes,  rarius  in  usum  trahendi.  Omnis 
piscis  recens  consumendus , quippe  quod  diu  asservatus  facile 
corrumpitur,  cui  tamen  arte  asservandi  nunc  cognita  (sale 
condiendo)  occurritur.  Cum  omni  aromate  careant  pisces,  ob 
pinguedinem  aegre  digerendi;  hinc  acetum,  sal  aliaque  con- 
dimenta ipsis  adjiciuntur. — Inter  reptilia  magnam  sibi  com- 

paravit  famam  testudo  tenera  carne  et  pinguedine  facile  di-- 
gestu  largiterque  nutriente  instructa.  His  se  associant  cancri, 
ostreae,  mitylli,  qui  pro  deliciis  habentur,  ast  majori  copia 
comesti  ventriculum  obruunt. 

§.  13.  Praeter  carnem  alia  adhuc  nutrimenta  ex  regno 
animali  originem  ducunt.  Lac,  quod  crudum  et  coctum  assum-- 
initur.  Coctum  quidem  diutius  asservandum,  ob  albumen  autem 
coagulatum  difficilius  digerendum.  Dependet  porro  lactis  qua- 
litas non  solum  ab  animalis  specie , verum  etiam  ab  ejus  sa- 
nitate et  nutrimentis.  Lac  cum  aliis  cibis  unitum  difficilius 
digeritur.  Varia  autem  lactis  praeparatione  varia  obtinentur 
producta  quippe:  butyrum  et  caseus,  quae,  utut  digestu  diffi-r 
cilia,  recentia  tamen  largiter  nutriunt.  Ova  debilioribus  ru- 
ctus aliaque  gravamina  generantia  a fortiori  subiguntur  ven- 
triculo , ad  coagulationem  perfectam  cocta , aeque  ac  cruda 
digestioni  resistunt. 

§.  14.  Cibi  vegetabiles.  Plurimae  fructuum  horreorum 
species , saltem  in  nostro  climate  magis  refectioni , quam  nu- 
tritioni  inserviunt,  licet  inter  nostrates  haud  paucae  nume- 
rentur, quae  leniter  nutriunt,  uti  quidam  recentiorum  aucto- 
rum adfirmant.  Sanis  tempore  calidiore  fructus  aciduli  crudi, 
debilioribus  ad  fiatulentiam  dispositis  cocti  conveniunt , inter 
quos  pira,  poma,  et  ficus  majorerri  sacchari  partem  continen- 
tes eminent.  Quamvis  drupacei  et  bacciferi  fructus , prunis 
malisque  exceptis,  aquosi  majori  copia  flatulentiam  causent, 
attamen  plurimi  eorum  reficiunt  aestumque  temperant.  Uvae 
reliquis  fructibus  excellentes  sanis,  aegrisque,  ubi  cetera  ve- 
tantur , gratum  exhibent  temperans  nutriensve.  Nuclei  ma- 
gnam olei  pinguis  quantitatem  gerentes,  a ventriculo  sat  forti 
subigendi , large  nutriunt , debiliorem  autem  ventriculum 
obruunt,  rancidae  corruptioni  admodum  faventes.  Ita  agunt 
nuces  juglandes , avellane , amygdalae. 

§.  15.  Semina  farinosa  seu  cerealia  facile  digeruntur  et 
multum  nutriunt,  eminent  inter  haec  triticum  et  secale  cerealc, 
quorum  illud  amylo,  hoc  principio  abundat  saccharino.  Hor- 

deum  secali  cereali  plus  saccharum , minus  amylum ; avena 
omnium  minimam  gerit  proportionem.  Cum  tritico  convenit 
oryza  majore  mucilaginis  quantitate  referta.  Adaugent  porro 
zea  (mais) , milium , fagopyrum  alimentorum  copiam. 

§.  16.  Legumina,  farina  scatent  graviori,  multum  quidem 
nutriente,  sed  validam  digestionem  requirente,  quare  homi- 
num debiliorum  et  vitam  desidem  agentium  ventriculum  gra- 
vant. Maxime  vero  digestionis  organa  molestantur , si  cum 
folliculis  suis  comedantur  omni  digestioni  resistentia.  Imma- 
tura majorem  principii  sacharini  continent  quantitatem  nutri- 
untque. 

§.  17.  Plurimae  radices  materia  nutriente,  amylo,  mu^ 
cilagine  instruuntur,  quo  tubera  solani  tuberosi  pertinent; 
radix  dauci  carotae,  dauci  cretici  saccharum  magna  continet 
copia , qua  defectum  amyli  recompensare  videntur.  Magis 
condimenta  quam  nutrimenta  suppeditant  radices  acres , uti 
raphani  rusticani,  armoraceae,  cepae,  allii.  Olera  et  herbae 
praeter  aliquam  albuminis  et  mucilaginis  quantitatem  parum 
nutrientis  gerunt , succo  scatent  in  fermentationem  admodum 
prono,  quare  in  ventriculo  minus  valido  digestionem  retar- 
dant flatusque  evolvunt,  et  ad  haec  sola  restrictis  debilita- 
tem et  cachexiam  inducunt.  Reliquis  succulentior  excellit  cu- 
cumis. — 

§.  18.  Fungi  natura  animali  magis  adpropinquantes  large 
quidem  nutriunt,  ast  ob  eorum  texturam  corio  noii  absimilem 
difficulter  digeruntur.  Praeparatione  quidem  sapidiores,  ven- 
triculo autem  minus  grati  redduntur.  Caveat  qui  illos  colligit, 
ne  comestibiles  cum  venenatis  confundat , magna  inter  utros- 
que existente  similitudine  , sapore  non  semper  distinquendi. 

§.  19.  Inter  nutrimentorum  ex  regno  vegetabili  oriundo- 
rum praeparationes,  panis  memoratu  dignissimus,  utj)ote  com- 
munissimum ac  frequentissimum  alimentum  ex  tritico  et  ceteris 
seminibus  cerealibus  parandum.  Albissimum  panem  ex  tritico 
spelta  parant,  qui  citissime  exsiccans,  asservationi  diuturniori 
minus  aptus  observatur.  In  australibus  praeterea  regionibus, 

uti  in  Gallia  ex  farina  milii , in  Bretagne  ex  fagopyro , in 
America  ex  zea  mays  panem  sibi  parant;  regionum  septenip 
trionalium  incolae  ari)orum  corticis  farinae  admiscent,  infe- 
rioris notae  minusque  grati  saporis  pane  vescuntur.  Solum- 
modo tempore  calamitatum  publicarum  hordeum , avena  ad 
parandum  recipiuntur  panem.  Qualitates  panis  boni  sunt;  sit 
omnis  panis  aequaliter  coctus , levis , ad  digiti  adpulsum  re- 
sonans, ioternaque  ejus  pars  non  glutinosa  aut  fenax. 

§.  20.  Quae  insipidis  saporem  addunt,  ingratum  corri^ 
gunt , digestionem , ventriculi  vires  excitando , promovent, 
condimentorum  obtinerunt  nomen , quorum  praecipua  breviter 
enumerabo.  Omnium  communissimum  est  sal , sine  quo  pau- 
cissima solum  assumuntur  nutrimenta;  carnem  pinguem  di- 
gestu faciliorem  reddit,  partim  alimenta  solvendo,  partim 
ventriculum  stimulando ; cibosque  vegetabiles  in  fermentatior 
nem  illis  propriam  proclives  ita  determinans,  ut  haec  prae- 
caveatur. Qua  condimentum  saccharum  adduci  meretur , ut 
quod  non  solum  acidarum,  amararum  acriumve  substantiarum 
saporem  corrigit , verum  etiam  intimam  inter  pinguia  et 
aquosa  efficit  unionem.  Acetum  non  soltim  corruptioni  resi- 
stit, sed  etiam  nutrimentis  gratum  conciliat  saporem,  fervo- 
rem minuens,  aestumque  temperans.  Ne  autem  eius  magnae 
deperdantur  virtutes,  acetum  purum,  nec  acidis  mineralibus, 
nec  aliis  acribus  contaminatum  sit,  oportet.  Acri  principio 
oleoque  aethereo  scatentes  plantae  pro  condimentis  declaratae, 
varios  exerunt  effectus.  Fortiorum  stimulantium  zona  fervida 
genitrix,  ut  incolae  haberent,  quo  contra  aestum,  ventriculum 
relaxatum  , se  defenderent.  His  adnumerantur  : zingiber  , pi- 
per, cubebae,  cardamomum,  cinnamomum,  caryophylli,  nux 
mosebata , quorum  omnium  usus  in  nostro  climate  arctioribus 
limitibus  circumscribendus.  Inter  nostrata  condimenta  cumi- 
num , anisum  , foeniculum , satureja  mitius  agunt , minusque 
exaestuant.  Maiorem  acrium  quam  aromaticarum  partium  se- 
mina synapis,  raphanus,  armoracia,  cepa,  allium  gerunt, 
id  peculiaro  habentes,  quod  digestionem  pinguium  farinosa- 

rumve  promoveant,  flatus  aut  pellunt  aut  supprimunt,  nec 
pon  pituitae  in  primis  viis  generationi  obsint. 

§,  21.  Curn  non  omnia  nutrimenta  recentia  assumi,  aeque 
minus  omni  tempore  qua  talia  procurari  possint,  vario  modo 
tractata  pro  futuro  conservantur  usu.  Ad  antiquissimas  nutri- 
menta conservandi  methodos  siccatio  pertinet  vel  fornacis,  vel 
solis  calore  absolvenda,  qua  mutrimentorum  qualitates  mini- 
me mutantur , verum  modo  particulae  magis  condensantur. 
£adem  perstat  carnem  assandi  methodus , reliquis  praeferen- 
da. — Diutissime  asservari  valent  carnes  fumo  induratae, 
duriores , ventriculi  subactioni  resistentes , libram  gelatina  et 
albumine  spoliatam,  duram,  tenacem  exhibentes.  — Pin- 
guem sale  condimus  carnem , quae  huic  praeparationi  eo 
aptior , quo  recentior ; praesente  enim  iam  aliqua  in  putredi- 
nem proclivitate  sal  eo  magis  illam  promovebit , quam  inhi- 
bebit. Adauget  porro  sal  stimulantem  carnis  proprietatem , 
qua  Iit , ut  et  debiliori  feratur  ventriculo. 

§.  22.  Plantae  pro  futuro  asservantur  usu  saccharo,  aceto, 
variisque  aliis  condimentis  additis.  In  genere  is  conservandi 
modus  praeferendus,  qui  simplicissimus  nutrimentis  nec  alie- 
nas adjicit  particulas,  nec  nimium  eorum  partibus  nutriti  vis 
subtrahens,  sanitati  quam  maxime  consulit. 

§.  23.  Quod  vero  tempus  nutrimenta  assumendi  attinet, 
hoc  pro  maxima  parte  ab  hominum  dependet  consuetudine, 
quorum  plurimi  certum  comestionis  tempus  observant.  Quae 
quidem  consuetudo  certis  diei  horis  sese  adstringere  non  solun» 
naturae  humanae  convenit,  verum  etiam  integrae  familiae  ab 
hoc  more  non  absque  noxia  recedere  possunt.  Infantibus  au- 
tem, cum  parciorem  quantitatem  ciborum  una  vice  assumant 
digestioque  in  illis  tam  rapide  procedat,  victus  est  frequentior 
propinandus. 

§.  24.  Quaeritur  nunc,  quoties  de  die,  quandoque  victus 
assumendus  ab  homine  sano?  Clima,  labores,  certa  corporis 
constitutio , vivendi  ratio  maxime  in  hujus  quaestionis  deter- 
minationem influunt,  ita,  ut  sint,  qui  semel  de  die  mense 


13 


accumbant , licet  natura  meridiem  et  vesperas  versus  pastum 
exigat.  — Sero  prandium  assumentibus  jentaculum , non  uti 
ex  more  consueto  fluidnin,  sed  solidum  facile  digestu  con- 
venit. In  coenandi  tempore  prandii  praegressi  semper  respe- 
ctus habendus,  attendendumque,  ut  debitum  temporis  spatium 
intersit  — de  regula  duae  ante  cubitum  horae.  Hecte  hinc 
diaetetica  in  seram  noctem  protractas  coenas  vituperat , ut- 
pote  somnum  inquietum  , cephalaeam,  aliaque  mala  inducentes 
nullo  ciborum  assumendorum  habito  respectu.  Coena  sit  autem 
levis,  nec  ex  duris , siccis , aut  difficulter  digerendis  substan- 
tiis constans , quantitate  parcior  prandio  ; hinc  — si  vis , sit 
tibi  nox  levis,  sit  tibi  coena  brevis.  — Pastum  levis  insequa- 
tur motus , nulli  corporis  aut  mentis  graviores  labores , nec 
immediatus  somnus. 

§.  25.  Quoad  ordinem  assumendorum  nutrimentorum  va- 
rios viriae  terrae  gentes  mores  receperunt ; apud  plurimos 
fluida  pastum  inchoant , et  solidiora  liniunt ; aliae  inversum 
observant  ordinem.  Quid  praeferendum,  sponte  fluit,  sitis 
enim  alioquin  sub  comedendo  exurgens,  nullo  fluido  prae- 
misso, facile  ad  immodicum  seduceret  potum  assumendum. — 
Nimiam  ciborum  varietatem , incongruamque  miscelarn  sani- 
tati maxima  struere  pericula  , et  ratio  et  experientia  confir- 
mat. Major  illorum  diversitas  gulae  blandiens  facile  ad  erro- 
res seducit  diaetetices  , oninisque  oppletio  non  levibus  mul- 
ctatur  incommodis.  Modernus  mos  mensae  adsedere,  prae- 
ferendus veteri  illi  adeumbere.  — Erant,  qui  alimentorum 
intra  nycthemerum  assumendorum  quantitatem  calculo  determi- 
nare conabantur , ast  absque  felici  successu.  Variat  enim  pro 
diversa  hominum  consuetudine,  aetate,  anni  tempore,  majori 
aut  minori  ventriculi  energia , laborum  genere , ciborum  qua- 
litate, aliisque  accidentalibus  circumstantiis. 

§.  26.  Variant  nutrimenta  pro  diversitate  anni  temporis; 
hyeme  solidum  et  animalem,  aestate  levem  fluidumque,  hy- 
berno  tempore  calefacientem,  aestivo  temperantem  conducere 
victum  jam  profani  norunt.  Non  minus  differt  victus  pro  di- 
versitate aetatis ; aetas  infantilis  victum  largum,  animalem 
potumque  calefacientem  vetat;  quem  ex  opposito  senilis  ex- 
poscit , virilis  utcunque  fert. 

Caput  11. 

De  Potulentis. 

§.  27.  Potulente  reapse  fluida  sistunt  nutrimenta ; diffe- 
tunt  ab  his  minore  partium  nutrilivarum  copia , majore  autem 

huinectandi  facultate.  Cum  fluidorum  quantitas  In  organismo 
illam  solidorum  longe  exsuperet , cum  per  tot  tamque  diver- 
sas consumatur  ac  dissipetur  vitae  operationes,  continuamque 
exigat  restitutionem,  non  mirandum  potulenta  adeo  necessa- 
ria esse ; si  quidem  iis  carere  nequeamus  sitisque  fame  longe 
intolerabilior  sit  Variant  autem  potulenta  ita,  ut  sint  sim- 
plicia et  artificialia  j,  cum , vel  absque  fermentatione  parata 
aut  destillatione  obtenta. 

§.  28.  Aqua  pura  recens  omnium  simplicissimum  potu- 
lentum , quod  natura  cuilil)et  sano  assignavit , sitim  egregie 
fallens  , reliquis  praeferenda  esset,  nisi  magis  complicata  vi- 
vendi ratio  ejusdem  usus  arctioribus  circumscripsisset  limiti- 
bus. Erant,  qui  aquam  pro  obsoluto  sanitatis  prorogandae 
remedio  habent , aeque  ac  ii , qui  plenarie  ab  ejus  usu  absti- 
nent, cujus  ratio  facile  patet;  illi  nimirum  largum  eius  usum 
facientes  menstrua  nimis  diluenda  digestionis  officinam  debi- 
litant; hi  autem  necessariam  humorum  quantitatem  denegando 
arganisrnum  circulationis  , secretionis  vehiculo  destituunt. 

§.  29.  Quae  viribus  rnedicatricibus  scatent  aquae  mine- 
rales, cum  aegris  conveniunt,  pro  ordinario  potu  ac  quoti- 
diano sanis  non  quadrant.  Cum  lac  crudum  hauriri  potulenti- 
que  vices  gerere  posset,  nisi  pinguedo  ipsi  propria  potus 
ordinarii  virtutes  sufferret,  hic  solummodo  nominasse  iuvabit. 

§.  30.  Quod  natura  minime  exigerat,  consuetudo  homini 
adeo  necessarium  reddidit,  ut  vix  eo  carere  valeat.  Sic  po- 
tulentorum, infusa  calida  sub  nomine  potus  theati,  arabici, 
ac  eorum,  quae  his  substitui  solent  venientia,  in  auxilium 
trahentes,  numerum  adauximus.  Utut  coffeam  tot  substantiae 
supplere  depraedicentur,  nulla  tamen  eius  virtutibus  instructa 
nota.  Cichoreum  ei  substitutum  diu  continuatum  oculos  hebe- 
tat, non  ita  Cyperus  esculentus  L.  Ubi  semel  potus  calidus 
assumendus,  arabicus  reliquis  praeferendus.  Quamvis  enim 
nervos  debilitat,  sanguinis  motum  intendit,  congestiones  in 
imum  ventrem  et  hemorrhoides  producit,  attamen  mixtus  a 
lacte  lenitur  nutrientem  acquirit  qualitatem  , merus  autem 
animum  exhilarat , digestionemque  promovet. 

§.31.  Thea  Hollandica  vacuum  stimulum  ventriculo  ap- 
plicat, quo  hunc  et  systema  nervosum  debilitat;  Hollandi- 
cam  sapore  maxime  aemulantur  folia  Clinopodii  vulgaris  L. 
Substituuntur  folia  agrimoniae  eupatoriae  L. , .veronica,  fra- 
garia  vesca  ab  iisdem  noxiis  etfectibis  non  libera,  quos  ge- 
nuinae theae  tribuimus.  — 

§.  32.  Longe  majoribus  virtutibus  excellit  potus  ex  se- 
minibus cacao  paratus , cum  praegressis  nulla  ratione  compa- 

randus,  qui  addita  siliqua  Vanillae  ventriculum  vix  gravat< 
txposcit  quidem  persistentem  digestionem,  ast  largiter  nutrit. 
Quo  minus  fortioribus,  plethoricis,  vitam  desidem  gerentibus 
convenit ; eo  magis  vita  debilis  humorum  exinanitio  ejus  ef- 
flagitant usum  , duiijmodo  digestio  non  sit  prostrata. 

§.  33.  Quae  fermentationem  subierunt  potulenta  , cere- 
visia  ac  vinum  eo  magis  commemorari  merentur,  quo  magis 
aqua  rejecta  pro  potu  ordinario  hauriuntur.  Si  potum  ordi- 
narium cupimus , cerevisiain  censeo  vino  esse  praeferendam. 
Minus  enim  stimulat  calefacitque , id  quod  multum  a praepa- 
ratione ac  intensitate  eius  dependet.  Quod  partes  constituen- 
tes cerevisiae  attinet,  ad  has  generatiin  praeter  aquam  et 
spiritum  vini  adhuc  Lupulin,  sacharum,  mucus,  productum 
extractivum,  calcaria  phosphorica,  et  magnesia  numerantur. 
Bona  riteque  fermentata  cerevisia  multum  sachari , mucilagi- 
nis,  minus  alcoholi  gerens,  nullam  prodit  acidam  indolem, 
nec  aliis  peregrinis  in  locum  humuli  lupuli  po.sitis  inquinata  est* 
Domestica  quidem  cerevisia  sitim  magis  fallit  aesturaque  tem- 
perat; ast  in  acidam  fermentationem  subeundam  proclivior 
diarrhoeam  ac  Stranguriam  causat. 

§.  34.  Praeter  principales , alcohol  et  aquam , quibus 
constituitur  vinum , partes  aliae  adhuc  variae  ejus  virtutem 
modificantes,  uti  acidurh  tartricum,  lixivia  mucilago,  sacha- 
runi  , principium  extractivum , taninum  commemorari  meren- 
tur. Stimulans  vini  virtus  in  organismum  directa  per  enume- 
rata ita  modificatur,  ut  in  reproductionem  alium  atque  alium 
exerat  etfectuni.  In  genere  vinum  stimulando  vitam  excitat,- 
labore  gravi  exhaustis  gratum  simul  et  roborans  exhibet  re- 
medium. Infantibus  ac  juvenibus  vinum  venenum  est;  viris 
rarus,  senibus  frequentior  esto  usus.  ^ Vinum  lac  senum.  Sicu- 
ti  non  omnis  aetas , ita  nec  omnis  corporis  constitutio  vini 
usum  ferti 

§.  35.  Ex  vinorum  aetate  et  reliquarum  partium  consti- 
tuentium proportione  magni  in  organismum  redundant  effectus, 
. ita,  ut  juniora  acidula  tartaro  referta  reproductionem  lae- 
dant; aetate  autem  provecta  dejecto  tartaro  alcohole  magis 
evoluto  valetudini  faveant.  Vina  rubra  austera  laxiorecon- 
.stitutione  instructis  ac  in  crebras  excretiones  dispositis  con- 
sulunt; ad  alvi  segnitiem  dispositis  vero  obsunt, — Stimulant 
iinaque  nutriunt  dulcia  vina  majore  alcoholis  et  sachari  copia 
instructa,  quare  eorum  dosis  minor,  rariorque  sit,  oportet. 

§.  36.  Spiritus  vini  ex  vino  aut  alia  in  fermentatione  vi- 
nosa detenta  substantia  obtinendus,  fortissimum  exhibet  sti- 
mulans jure  ex  diaeteticorum  classe  ad  illam  therapiae  reli- 

gendiim.  Interim  moderatus  usus  solum  iis  concedendus  , qui 
constitutione  lymphatica,  pastosa,  temperamento  phegmatico 
instructi  sunt,  aut  incolis  locorum  paludosorum,  nemoroso- 
rum per  graves  corporis  labores  admodum  defatigatis  ac  de- 
bilitatis ; secus  strenue , ejus  usus  diaeteticus  interdicendus , 
rnm  mala  inde  propululantia  sunt  innumera,  qua  ex  causa 
Senatus  Londinensis  usum  eius  interdicere  iussit.  Mixtum  ex 
alcohole  , aqua  calida,  saccharo,  succo  citri  sub  nomine 
„Punsch“  Veniens,  utut  aliis  gratissimum  raro  adhibendum  ac 
magis  vituperandum  esset,  nisi  diluta  alcoholis  vi  stimulans 
a systemate  cerebrali  ad  cutaneum  derivaretur. 

§.  37.  Reliquae  circa  potum  observandae  regulae,  tum 
tempus , tum  quantitatem  respiciunt.  Suadent  auctores  debili 
ventriculo,  ne  fluidorum  inundetur  copia,  minorem  potus  quan- 
titatem. Abstinentia  plenaria  a potu  pertinacem  alvi  obstipa- 
tionem, nec  non  scorhuti  inducit  symptomata.  Calculus,  quem 
duxerunt,  intermedius  ita  sit  constitutus,  necesse  est,  ut 
nutrimentorum  assumtorwm  pondus  bis  superet.  Adaugetur 
quantitas  potus  assumendi  tempestate  fervida,  sicca,  labori- 
bus vires  exhaurientibus,  sudores  excitantibus,  aut  topice 
irritantibus. 


Theses  defendeildae* 

1.  Homini  mixtus  convenit  victus. 

2.  Continua  remediorum  variatio  vallicantem  designat  me- 

dicum. 

3.  In  scrophulis  sol , aer , et  aqua  plus  praestant , quam 

pharmaca. 

4.  Non  semper  symptomata  laesionibus,  nec  laesiones  sympto- 

matibus respondent. 

5.  Animi  foecunditas^in  foeminis  saepius  in  causa  est  steri- 
‘ litatis. 

6.  Medicus,  qui  collegam  invidia  persequitur,  animi  sui  im- 

becillitatem prodit. 

7.  Exstirpare  j amputare  nequaquam  est  sanare. 

8.  Humanitas,  religio,  prudentia,  his  medicus  ne  careat. 

9.  Thoracula  phthiseos  et  chloroseos  saepe  causae. 

10.  Quale  nutrimentum,  talis  sanguis 

11,  Homo  malus  bonus  medicus  esse  nequit. 


